Eftir tæpa viku verða 40 ár frá því að fyrstu sundtökin voru tekin í sundlauginni í Bolungarvík – sem í seinni tíð og með seinni tíma uppfærslum hefur fengið viðurnefnið Musteri vatns og vellíðunar . Af því tilefni verður dagskrá í lauginni á laugardaginn næstkomandi . Ber þar helst útnefningu á íþróttamanni ársins í Bolungarvík . „ Óhætt er að fullyrða að sundlaugin er glæsilegasta mannvirki sinnar tegundar á Vestfjörðum og þó víðar væri leitað , “ skrifaði Einar K. Guðfinnsson , þáverandi blaðamaður Vísis , í frétt blaðsins af vígslu laugarinnar fyrir 40 árum . Fyrsta starfsár laugarinnar fór hver Bolvíkingur að meðaltali 26 sinnum í sund . Frá árinu 2007 fjölgar sundlaugarferðum mjög en þá hafði laugin fengið andlitslyftingu og í fyrra voru baðgestir 42. . 911 sem jafnast á við að hver íbúi hafi farið 47 sinnum í sund á árinu . Eftir að Bolungarvíkurgöng voru tekin í gagnið árið 2011 fjölgaði baðgestum verulega .